CELEX: 62008TN0053
Language: lv
Date: 2008-01-31 00:00:00
Title: Lieta T-53/08: Prasība, kas celta 2008. gada 31. janvārī — Itālija/Komisija

29.3.2008   
            
            
               LV
            
            
               Eiropas Savienības Oficiālais Vēstnesis
            
            
               C 79/33
            
         Prasība, kas celta 2008. gada 31. janvārī — Itālija/Komisija
   (Lieta T-53/08)
   (2008/C 79/64)
   Tiesvedības valoda — itāļu
   Lietas dalībnieki
   
      Prasītāja: Itālijas Republika (pārstāvis — S. Fiorentino, Avvocato dello Stato)
   
      Atbildētāja: Eiropas Kopienu Komisija
   Prasītājas prasījumi:
   
               —
            
            
               atcelt Komisijas 2007. gada 20. novembra Lēmumu Nr. C(2007) 5400, galīgā redakcija, par kuru tika paziņots 2007. gada 21. novembrī un kas attiecas uz valsts atbalstu Nr. C 36/A/2006 (iepriekš — NN 38/2006), ko Itālija piešķīrusi ThyssenKrupp, Cementir un Nuova Terni Industrie Chimiche.
            
         Pamati un galvenie argumenti
   Ar apstrīdēto lēmumu valsts atbalsts, ko Itālija preferenciālu elektroenerģijas tarifu veidā ir piešķīrusi ThyssenKrupp, Cementir un Nuova Terni Industrie Chimiche, kā arī valsts atbalsts, kurš šiem pašiem atbalsta saņēmējiem ir piešķirts, bet vēl nav izmaksāts, tika atzīts par nesaderīgu ar kopējo tirgu.
   Savu prasījumu pamatojumam prasītāja izvirza šādus pamatus:
   
               1)
            
            
               EKL 87. panta 1. punkta un 88. panta 3. punkta pārkāpums un kļūdains faktu izvertējums. Komisija savā lēmumā nav atzinusi, ka Itālijas valsts īstenotais pasākums, kurš tiek apstrīdēts, nav uzskatāms par valsts atbalstu, jo ar to netika piešķirta ekonomiska priekšrocība. Būtībā pasākums, ar kuru attiecībā uz tiesvedībā iesaistītajām sabiedrībām, kas ir Terni SpA tiesību un saistību pārņēmējas, tika pagarināti preferenciālie elektroenerģijas tarifi, ir ekspropriācijas kompensācijas papildinājums, kas pirms tam tika piešķirta Terni SpA par to, ka vēlāk pieņemtajās tiesību normās bija paredzēts garāks termiņš attiecībā uz ekspropriētās elektroenerģijas ražošanas koncesiju.
            
         
               2)
            
            
               EKL 87. panta un 88. panta 3. punkta pārkāpums un kļūdains faktu izvērtējums. Komisija savā lēmumā nav atzinusi, ka Itālijas valsts īstenotais pasākums, kurš tiek apstrīdēts, nav uzskatāms par valsts atbalstu, jo tas netika piešķirts no valsts līdzekļiem. Pasākuma izmaksas būtībā sedz pārējie elektroenerģijas piegādes pakalpojuma izmantotāji.
            
         
               3)
            
            
               Būtisku procesuālo prasību pārkāpums saistībā ar to, ka nav tikusi veikta sākotnējā izmeklēšana, un tiesību uz aizstāvību pārkāpums. Komisija savā lēmumā ir norādījusi, ka ekonomiskā pētījuma, lai novērtētu visus Terni ciestos zaudējumus ekspropriācijas dēļ un visas šīs sabiedrības iegūtās priekšrocības kompensācijas dēļ, rezultātiem nav nozīmes, jo kompensācijas mehānisma piemērotību ir iespējams novērtēt vienīgi ex ante, tas ir, ekspropriācijas laikā. Pētījums tika veikts saskaņā ar iepriekš pastāvošajām Komisijas pamatnostādnēm. Ja Komisija teorētisku iemelsu dēļ uzskatīja, ka tās iepriekš pasūtītajam pētījumam nav nozīmes, tai vajadzēja veikt papildu sākotnējo izmeklēšanu, atsākot diskusiju par pētījuma veikšanas metodēm.